पिछले काफी समय से अमेरिका और चीन के बीच ट्रेड वॉर छिड़ी हुई है। अमेरिकी राष्‍ट्रपति डोनाल्‍ड ट्रंप व्‍हाइट हाउस में आने के बाद से ही चीन के साथ ट्रेड गैप का मुद्दा उठा रहे हैं। अमेरिकी आंकड़ों के हिसाब से चीन-यूएस के बीच 370 अरब डॉलर का ट्रेड गैप है। अब अमेरिका इसकी भरपाई करने के लिए लगातार कदम उठा रहा है। ट्रेड गैप का सीधे शब्‍दों में मतलब निकालें तो यह कहा जा सकता है कि दोनों देशों के बीच व्‍यापारिक रिश्‍ते तो काफी गहरें हैं, लेकिन इसमें चीन की हिस्‍सेदारी ज्‍यादा है। ट्रंप को इसी बात से दिक्‍कत है।